Mar 29,2018
కాగ్నిజెంట్‌ సంస్థ ఖాతాల స్తంభన
చెన్నై: ప్రముఖ ఐటీ సంస్థ కాగ్నిజెంట్‌ టెక్నాలజీ సొల్యూషన్స్‌ కార్పొరేషన్‌కు ఆదాయపు పన్ను (ఐటీ) శాఖ షాక్‌ ఇచ్చింది. చెన్నై, ముంబయిలలో సంస్థకు చెందిన బ్యాంకు ఖాతాలను ఐటీ అధికారులు స్తంభింపజేశారు. దాదాపు రూ.2500 కోట్ల పన్ను ఎగవేత ఆరోపణల నేపథ్యంలోనే ఐటీ శాఖ ఖాతాలను స్తంభింపజేసినట్టుగా తెలుస్తోంది. 2013 నుంచి 2016 వరకు కాగ్నిజెంట్‌ తన మాతృ సంస్థకు డివిడెండ్లను పంచింది. అయితే ఈ ఆదాయంపై కంపెనీ పన్నులు చెల్లించలేదు. అలా 2013 నుంచి 2016 మధ్య కాగ్నిజెంట్‌ చెల్లించాల్సిన డివిడెంట్‌ డిస్ట్రిబ్యూషన్‌ పన్ను మొత్తం దాదాపు రూ. 2500 కోట్లకు చేరిందని ఐటీశాఖ చెబుతోంది. పన్ను చెల్లించకపోవడంతో ఇటీవల ఐటీ శాఖ కంపెనీకి పన్ను ఎగవేత నోటీసులు జారీ చేసింది. వీటికి సంస్థ స్పందించకపోవడంతో గత వారం ముంబయి, చెన్నైలలోని కాగ్నిజెంట్‌ బ్యాంకు ఖాతాలను నిలిపివేసినట్లు ఐటీశాఖ ఉన్నతాధికారి ఒకరు తెలిపారు. అయితే కంపెనీ మాత్రం తాము అన్ని పన్నులు చెల్లించామని చెప్పింది.
మీ స్నేహితులకు రికమెండ్ చెయ్యండి